
RAPORT 

asupra proiectului de Lege pentru aprobarea Ordonanţei Guvernului nr.7/2002 privind publicarea, în exclusivitate, de către Ministerul Justiţiei 

în ediţie oficială a codurilor şi a altor legi complexe. 



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond cu proiectul de Lege pentru aprobarea Ordonanţei Guvernului nr.7/2002 privind publicarea, în exclusivitate, de către Ministerul Justiţiei în ediţie oficială a codurilor şi a altor legi complexe, transmis cu adresa nr.86 din 4 martie 2002, înregistrată sub nr.31/200 din 4 martie 2002. 



Consiliul Legislativ a avizat favorabil proiectul de ordonanţă cu avizul nr.92 din 25 ianuarie 2002. 

În şedinţa din 21 februarie 2002, Senatul a adoptat proiectul de lege menţionat mai sus. 



Prin ordonanţa Guvernului supusă aprobării se instituie dreptul Ministerului Justiţiei de a fi singurul organ autorizat să publice o ediţie oficială a codurilor şi a actelor normative complexe.  



Potrivit prevederilor art.60 din Regulamentul Camerei Deputaţilor, comisia a examinat proiectul de lege menţionat mai sus în şedinţa din 12 martie 2002. 



În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei Guvernului nr.7/2002 privind publicarea, în exclusivitate, de către Ministerul Justiţiei în ediţie oficială a codurilor şi a altor legi complexe în forma adoptată de Senat. 



În raport de obiectul şi conţinutul  său, proiectul de lege face parte din categoria legilor ordinare. 

VICEPREŞEDINTE,                               SECRETAR, 

            Emil Boc                                     Carmen Dumitriu 

red. Geanina Cristea

         expert

PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 12.03.2002

Nr. 86

BIROUL PERMANENT 

AL 

CAMEREI DEPUTAŢILOR 



Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr.7/2002 privind publicarea, în exclusivitate, de către Ministerul Justiţiei în ediţie oficială a codurilor şi a altor legi complexe, transmis cu adresa nr.86 din 4 martie 2002, înregistrată sub nr.31/200 din 4 martie 2002. 

În raport de obiectul şi conţinutul  său, proiectul de lege face parte din categoria legilor ordinare. 

VICEPREŞEDINTE, 

Emil Boc 

